**TIRGUS IZPĒTE**

**“Balvu novada pašvaldības projektu izmaksu un ieguvumu analīzes izstrāde un tās precizējumu veikšana”**

**(ID Nr. BNP TI 2024/22)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Kontaktpersona saistībā ar iepirkuma priekšmetu | Balvu novada administrācijas Attīstības plānošanas nodaļas projektu vadītāja Irēna Začeva, mob.26327162 |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Olīvija Tuvi, mob.28080749,e-pasts: olivija.tuvi@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:** Izmaksu un ieguvumu analīzes (turpmāk – IIA) izstrādes un tās precizējumu veikšanas pakalpojums Balvu novada pašvaldības plānoto projektu sagatavošanai, precizēšanai un iesniegšanai Centrālajai finanšu un līgumu aģentūrai (turpmāk – CFLA), Eiropas Savienības kohēzijas politikas programmas 2021.–2027.gadam, 6.1.1. un 5.1.1.specifisko atbalsta mērķu 5.1.1.1.pasākuma [“Infrastruktūra](https://www.varam.gov.lv/lv/infrastruktura-uznemejdarbibai) [uzņēmējdarbības atbalstam”](https://www.varam.gov.lv/lv/infrastruktura-uznemejdarbibai) un 6.1.1.3.pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” ietvaros (turpmāk – Pakalpojums), atbilstoši Tehniskajai specifikācijai (skat. 1.pielikumu).

**3. Piedāvājuma izvēles kritērijs:** zemākā cena par vienību izmaksu summu.

**4. Līguma izpildes vieta:** Bērzpils iela 1A, Balvi, Balvu nov., LV-4501.

**5. Līguma darbības termiņš un izpildes nosacījumi:**

5.1. Līguma darbības termiņš – līdz 30.12.2024.

5.2. Katra atsevišķa Pakalpojuma izpildes termiņš:

5.2.1. IIA izstrāde – 10 (desmit) dienu laikā pēc Pakalpojuma pieteikšanas dienas (ja līdzēji nav vienojušies savādāk);

5.2.2. IIA precizējumu veikšana – 7 (septiņas) dienas pēc Pakalpojuma pieteikšanas dienas (ja līdzēji nav vienojušies savādāk).

5.3. Pakalpojums tiek sniegts, saskaņā ar pasūtītāja pieteikumu un atbilstoši faktiskajai nepieciešamībai.

5.4. Pasūtītāja sākotnēji plānotie Pakalpojuma apjomi un izpildes laiks – pasūtītājs sagatavos 2 (divus) projektu pieteikumus (aprīlī un septembrī), kuriem būs nepieciešamas 2 (divas) IIA, un 1 (viens) vai 2 (divi) IIA precizējumi. Pirmo IIA nepieciešams izstrādāt līdz 17.04.2024.

5.5. Ja sniegto Pakalpojumu kopējā līgumcena sasniedz EUR 9999,99 bez PVN pirms Instrukcijas 5.1.punktā norādītā termiņa, līgums tiek izbeigts.

**6. Līgumcena:** cenā (vienību izmaksās) jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem Pakalpojuma sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama Pakalpojuma kvalitatīva un normatīvajiem aktiem atbilstoša līguma izpilde.

**7. Apmaksas nosacījumi:**

7.1. Apmaksas kārtība par IIA izstrādi:

7.1.1. Pirmais maksājums – 80 (astoņdesmit) % apmērā no attiecīgā Pakalpojuma līguma summas, tiek veikts pēc IIA ziņojuma un aprēķinu (*Excel*) gala varianta iesniegšanas pasūtītājam, 30 (trīsdesmit) dienu laikā pēc atbilstoša rēķina saņemšanas.

7.1.2. Otrais maksājums – 20 (divdesmit) % apmērā no attiecīgā Pakalpojuma līguma summas, tiek veikts pēc CFLA atzinuma par projekta iesnieguma nosacījumu izpildi, saņemšanas, 30 (trīsdesmit) dienu laikā pēc nodošanas-pieņemšanas akta abpusējas parakstīšanas un atbilstoša rēķina saņemšanas.

7.2. Apmaksas kārtība par IIA precizējumu veikšanu – samaksa 100 (viens simts) % apmērā tiek veikta pēc CFLA atzinuma par projekta precizējumu nosacījumu izpildi, saņemšanas, 30 (trīsdesmit) dienu laikā pēc nodošanas-pieņemšanas akta abpusējas parakstīšanas un atbilstoša rēķina saņemšanas.

7.3. Līguma darbības laikā, apmaksas kārtība nevar tikt mainīta.

**8. Piedāvājuma derīguma termiņš:** vismaz 30 (trīsdesmit) dienas pēc piedāvājumu iesniegšanas beigu termiņa.

**9. Prasības pretendentam:**

9.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Pretendenta rīcībā ir speciālists ar otrā līmeņa augstāko profesionālo izglītību vai augstāko akadēmisko izglītību ekonomikas/ finanšu jomā.

9.3. Piedāvājums jāparaksta paraksttiesīgai personai.

9.4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Informācija par izslēgšanas noteikumiem tiks pārbaudīta SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Iesniedzamie dokumenti:**

10.1.Tehnsikā specifikācija (skat. 1.pielikumu).

10.2. Finanšu/ Tehniskais piedāvājums (skat. 2.pielikumu).

10.3. Iegūtās izglītības apliecinoša dokumenta kopija.

10.4. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

10.5. Ārvalstīs reģistrētām personām:

10.5.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

10.5.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla;

- par ārvalstu speciālistu – jāiesniedz izglītības dokumenta kopiju, nodrošinot tulkojumu valsts valodā.

**11. Piedāvājuma iesniegšanas datums, laiks, vieta, veids:**

11.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **28.02.2024., plkst.13.00**.

11.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.

11.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.

11.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2024/22”*.

11.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *“Balvu novada pašvaldības projektu izmaksu un ieguvumu analīzes izstrāde un tās precizējumu veikšana”, ID Nr. BNP TI 2024/22. Neatvērt līdz 28.02.2024., plkst.13.00”*.

**12. Papildus informācija:**

12.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

12.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

12.2.1. pagarina piedāvājumu iesniegšanas termiņu;

12.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

12.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

12.3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.

12.4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

12.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

12.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

12.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

12.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

12.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

12.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

12.11. Par jebkuru informāciju, kas ir konfidenciāla, pretendentam jābūt īpašai norādei.

12.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**13. Rezultātu paziņošana:**

13.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

13.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

13.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**14. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums (veidlapa)

1.pielikums

Tirgus izpētei

“Balvu novada pašvaldības projektu izmaksu un ieguvumu

 analīzes izstrāde un tās precizējumu veikšana”

(ID Nr. BNP TI 2024/22)

**TEHNISKĀ SPECIFIKĀCIJA**

**“Balvu novada pašvaldības projektu izmaksu un ieguvumu analīzes izstrāde un tās precizējumu veikšana”**

**(ID Nr. BNP TI 2024/22)**

**Skat. datni “1\_pielikums\_Tehn\_spec”**

2.pielikums

Tirgus izpētei

“Balvu novada pašvaldības projektu izmaksu un ieguvumu

 analīzes izstrāde un tās precizējumu veikšana”

(ID Nr. BNP TI 2024/22)

*[uz uzņēmuma veidlapas]*

**FINANŠU/ TEHNISKAIS PIEDĀVĀJUMS**

**“Balvu novada pašvaldības projektu izmaksu un ieguvumu analīzes izstrāde un tās precizējumu veikšana”**

**(ID Nr. BNP TI 2024/22)**

**Skat. datni “2\_pielikums\_Finanšu\_Tehn\_piedāvājums”**